冇真正嘅蘇格蘭人

又有叫做，係一種非形式謬論，指啲人講咗一啲描述緊某樣事物嘅宣稱，跟手撞到個反例嗰陣時就即刻改變佢對嗰樣事物嘅定義，嚟到諗住維護佢個主張－而唔係諗吓佢個主張係咪有問題。

喺呢啲謬論入面，詏嗰個人多數都會話嗰啲反例唔係「純正」或者「真正」屬於嗰樣事物嘅，所以個謬論先有咗個名叫「訴諸純潔」。好似係以下呢場對話噉：

A 君：冇蘇格蘭人會加糖落去佢啲餬嗰度。
B 君：我阿叔安吉斯佢係蘇格蘭人喎，佢會加糖落佢啲餬嗰度。
A 君：係，但係冇真正嘅蘇格蘭人會做呢樣嘢。

A 君嘅論證諗深一層就會知有問題：首先，「真正」係一個好主觀嘅詞，通常都冇乜嘢客觀嘅基準；而且就算俾佢真係有，A 君噉樣詏法表示佢第一句宣稱入面同第二句宣稱入面對「蘇格蘭人」呢個詞嘅定義唔同咗－前言不對後語，而且 A 君嘅第二句宣稱仲有循環推理之嫌。

概論 
例 1
A 君：冇德國人會發動戰爭。
B 君：希特拉係德國人喎，佢打仗殺咗好多人喎。
A 君：係，但係冇真正嘅德國人會做呢樣嘢。

例 2
A 君：冇 C 教嘅教徒會為咗信仰殺人。
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。
A 君：係，但係冇真正嘅 C 教徒會做呢樣嘢。

分析 

訴諸純潔嘅結構：
A 君：X 冚唪唥都有 Y 呢樣特徵。
B 君：Z 係 X 嘅成員喎，佢冇 Y 呢樣特徵。
A 君：係，但係冇真正嘅 X 會係噉。

喺呢場對話入面，A 君首先宣稱咗話「X 冚唪唥都有 Y 呢樣特徵」，當佢撞到個反例－有一個 X 冇 Y 呢樣特徵－嗰陣，佢唔係第一時間諗吓佢個主張係咪有問題，而係用「真正」呢個定義含糊不明嘅詞嚟話嗰個反例唔屬於 X。問題係，一嚟用呢個詏法嘅人好多時都講唔出乜嘢係「真正嘅 X」，而且 A 君第二句宣稱仲有循環推理之嫌－如果「真正嘅 X」定義係「冇 Y 呢樣特徵嘅 X」嘅話，就會出現以下嘅情況：

A 君：冇 C 教嘅教徒會為咗信仰殺人。
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。
A 君：係，但係冇「真正」嘅 C 教徒會做呢樣嘢。
B 君：乜嘢係「真正嘅 C 教徒」？
A 君：「真正嘅 C 教徒」係唔會為咗信仰殺人嘅。
B 君：如果你噉定義「真正嘅 C 教徒」呢個詞嘅話，即係話你頭先嗰句宣稱「真正嘅 C 教徒唔會為咗信仰殺人」意思上等同「唔會為咗信仰殺人嘅 C 教徒唔會為咗信仰殺人」－係一個講咗等於冇講嘅循環推理。
A 君：...

典故 
英文 no true Scotsman 呢個詞係由英格蘭哲學家安東尼·菲勞喺佢 1975 年出嗰本書《Thinking About Thinking: Do I sincerely want to be right?》入面最先提出嘅：

以上呢場有關蘇格蘭人嘅對話係一個訴諸純潔嘅經典例子，令到訴諸純潔謬論從此有咗個花名－叫「冇真正嘅蘇格蘭人」。

謬論
一字多意
循環推理
搬龍門

攷 

類:邏輯謬論